กระบะตกคลองดับยกคัน 5 ศพ พลิกหงายท้อง
จม ทะเลโคลน คนช่วย-ไม่ทันย่านนครชัยศรี,หนุ่มนครชัยศรี ขับกระบะ พร้อมแฟนสาว น้าชาย และ เพื่อนบ้าน พากันไปไหว้องค์ พระปฐมเจดีย์ ก่อนพา น้ามาส่งโรงงานทำ ลูกบิดประตูแล้วเร่งเครื่องออกไปได้แค่ไม่กี่สิบเมตร จู่ๆรถเสียหลักพุ่งตกคลองพลิกหงายท้อง ตัวรถจมลงไปในโคลนและมีน้ำทะลักเข้าท่วมเกือบมิดคัน พลเมืองดีกระโดดลงไปช่วยคนในรถขึ้นมาบนฝั่ง พยายามปั๊มหัวใจยื้อชีวิตแต่ไม่ทันสิ้นใจสลดดับยกคัน 5 ศพ ตำรวจดูกล้องวงจรปิดหาปมมรณะ คาดอาจก้มลงหยิบสิ่งของ หรือเกิดอาการวูบกะทันหัน,สลด,กระบะตกคลอง,ตายยกคัน 5 ศพ เปิดเผยเมื่อเวลา 13.20 น. วันที่ 16 ก.พ. พ.ต.ท.ประสบ พันแจ้ง รอง ผกก. (สอบสวน) สภ.นครชัยศรี จ.นครปฐม รับแจ้งมีอุบัติเหตุรถกระบะตกคลองมีผู้เสียชีวิตหลายราย เหตุเกิดในคลองบางกระอุ่น หน้าบริษัท จาร์ตัน กรุ๊ป จำกัด ผลิตกุญแจและลูกบิดประตู หมู่ 4 ต.วัดสำโรง อ.นครชัยศรี ไปตรวจสอบพร้อม มูลนิธิสุขศาลานุเคราะห์นครปฐมและหน่วยบรรเทาสาธารณภัยหลวงพ่อสมหวัง ในคลองเกิดเหตุมีระดับน้ำลึกแค่ 1 เมตร พบรถกระบะอีซูซุ ดีแมคซ์ แค็บ สีดำ ทะเบียน ยผค 7966 นครปฐม พลิกหงายท้องจมน้ำและโคลนเกือบมิดคัน มีเพียงล้อหลังโผล่พ้นน้ำมาเล็กน้อย กู้ภัยและชาวบ้านได้ลงไปช่วยคนขับและผู้โดยสารในรถทั้งหมด 5 ราย ขึ้นมาปั๊มหัวใจริมตลิ่ง แต่ช่วยไม่ทันทั้งหมดเสียชีวิตไปแล้ว,ทราบชื่อผู้ตายนายวรวิทย์ สวาสดิ์วงค์ อายุ 22 ปี คนขับรถ อยู่บ้านเลขที่ 21 หมู่ 3 ต.วัดสำโรง อ.นครชัยศรี จ.นครปฐม น.ส.สิริทรา อินทสินธ์ อายุ 22 ปี แฟนสาว อยู่บ้านเลขที่ 56/7 หมู่ 8 ต.หนองงูเหลือม อ.เมืองนครปฐม นางพิสมัย บุญเจริญ อายุ 43 ปี ด.ญ.จิรนันท์ กัญหา อายุ 5 ขวบ และ ด.ญ.ญามา ทรัพย์มรรค อายุ 2 ขวบ หลานของนางพิสมัย นำศพทั้งหมดส่งชันสูตรที่ รพ.ห้วยพลู,นายสมจิตต์ สวาสดิ์วงค์ อายุ 52 ปี พ่อของนายวรวิทย์ และเป็นพนักงานในบริษัทดังกล่าว ให้ ข้อมูลกับตำรวจว่า ลูกชายเพิ่งย้ายข้าวของมาอยู่กับตนได้แค่ 2 วัน และกำลังหางานทำ ก่อนเกิดเหตุลูกชายพาแฟนสาว น้าชาย พร้อมนางพิสมัยและเด็กอีก 2 คน ที่เป็นคนรู้จักกัน ไปไหว้องค์พระปฐมเจดีย์ ก่อนขับรถมาส่งน้าชายในโรงงานที่ตนทำงานอยู่ ก่อนขับรถออกไปไม่นาน สักพักมีคนมาบอกว่าลูกชายขับรถตกคลองหน้าโรงงานแล้ว,นายอาคม บุญเหมาะ อายุ 52 ปี พนักงานบริษัท จาร์ตัน กรุ๊ป จำกัด พลเมืองดีที่กระโดดลงไปช่วยเหลือผู้เสียชีวิต เล่าว่า ขณะเดินอยู่หน้าโรงงานได้ยินเสียงคนตะโกนว่ามีรถตกคลอง วิ่งมาดูพบรถคันเกิดเหตุจมน้ำเกือบมิดคันแล้ว รีบกระโดดลงไปแต่เปิดประตูรถไม่ออก เนื่องจากตัวรถจมโคลน จากนั้นมีคนลงมาช่วยหลายคนจนสามารถนำคนในรถออกมาได้ ตนได้ช่วยเด็กหญิงทั้ง 2 คนที่ติดอยู่ในแค็บหลังขึ้นมาบนตลิ่ง ส่วนพลเมืองดีคนอื่นๆได้ช่วยคน ในรถที่เหลือออกมา แต่ทุกคนหมดสติหมดแล้ว เมื่อกู้ภัยมาถึงและพยายามปั๊มหัวใจ แต่ยื้อชีวิตไม่ทันสิ้นใจตายทั้งหมด,จากการสอบสวนของตำรวจและดูภาพวงจรปิดพบว่า ขณะผู้ตายขับรถพาแฟนสาวและเพื่อนบ้านรวม 5 ชีวิต ออกมาจากหน้าโรงงาน เมื่อถึงจุดเกิดเหตุห่างจากหน้าโรงงานราว 50 เมตร จู่ๆรถได้เฉไปทางขวามือจนพุ่งตกคลองพลิกหงายท้องจมน้ำอย่างรวดเร็ว สันนิษฐานว่าผู้ตายอาจก้มลงหยิบสิ่งของกะทันหัน หรือเกิดอาการวูบบังคับรถไม่ได้ ทำให้รถเสียหลักพุ่งตกน้ำ คนในรถอาจถูกแรงกระแทกหมดสติ อีกทั้งเปิดรถออกมาไม่ได้เพราะตัวรถจมโคลน กว่าจะมีคนมาช่วยทั้ง 5 ชีวิตขึ้นฝั่ง ปรากฏว่าทั้งหมดได้ขาดอากาศหายใจเสียชีวิตอย่างทุรนไปก่อนแล้ว
หนุ่มนครชัยศรี ขับกระบะ พร้อมแฟนสาว น้าชาย และ เพื่อนบ้าน พากันไปไหว้องค์ พระปฐมเจดีย์ ก่อนพา น้ามาส่งโรงงานทำ 
กระบะตกคลอง,พระปฐมเจดีย์,นครปฐม,นครชัยศรี,ข่าวหน้า1,ข่าวทั่วไป